**Татар гомуми белем бирү оешмаларында укучылар өчен татар әдәбиятыннан олимпиада биремнәре**

**(муниципаль тур, 2019-2020 уку елы) 11 нче сыйныф**

**Үткәрү вакыты- 180 минут**

**Максималь балл – 50**

1. **Әдәбият теориясенә караган биремнәр (20 балл). Биремнәргә бер сүз һәм сүзтезмә белән җавап бирегез.**
2. Кискен конфликтка корылган, көчле рухлы геройларга ия драма жанры.
3. Үзәгенә бәхетсез мәхәббәт, тарихи легендалар салынган, әкияти сурәтләү алымнарын яратып куллана торган лиро-эпик жанр.
4. Шигырь жанры караган әдәби төрнең атамасын язып куегыз.
5. Шигырьдә тезмәләрнең охшаш тәмамлануы.
6. Чынбарлык вакыйгаларын сурәтләү аша совет системасы тәртипләрен, идеалларын җиткерүгә йөз тоткан әдәби агым.
7. Тормышны чынбарлыктагыча, барлык ваклыклары белән сурәтләргә омтылган иҗат юнәлеше.
8. Шигырьдә кулланылган, сөйләмнең гадәти булмаган тәртибенә нигезләнгән стилистик фигура.
9. Әдәби әсәрдә герой күңелендә туган кичерешләрне тасвирлауны ачыклаган әдәби төшенчә.
10. Әдәби әсәрдә геройның үз-үзе белән сөйләшүе.
11. ХХ гасыр татар поэзиясендәге төп шигырь системасы.
12. **Әдәби әсәргә караган биремнәр (20 балл).**
13. Бу өзек кайсы әсәрдән?

*Табигате белән үк ул, ничек дим, шундый тигез, сабыр холыклы бер егет иде. Ялагайлана да белмәс, масая да белмәс, яхшы белән яхшы, ә яман белән алыш-биреше юк, - андыйлардан үзен ничектер бөтенләй читтә тота белә иде...*  (2 балл).

2. Бу әсәр кем тарафыннан, әдәбиятның кайсы чорында иҗат ителгән? (3 балл).

3. Бу әсәрнең төп героена бәя бирегез. Аңа нинди сыйфатлар хас? (5 балл).

4. Әсәрдә хикәяләүченең эчке каршылыгы ни сәбәпле туа? Ул ничек чишелә? (5 балл).

5. Әсәрдә скрипка образы нинди вазифа үти? (5 балл).

1. **Иҗади эш (10 балл).**

“Минем яраткан драматургым” темасына кечкенә генә инша языгыз. Иншада үз фикерегезне дәлилләгез*.*